Oficialusis leidinys L 215 , 27/08/2003 p. 0085 - 0087



Komisijos Reglamentas (EB) Nr. 1498/2003 2003 m. rugpjūčio 26 d. dėl papildomų kvotų įvedimo tam tikrų tekstilės gaminių, kurių kilmės šalis tam tikros trečiosios šalys, dalyvavusios prekių mugėse, kurios buvo suorganizuotos Bendrijoje 2003 m., importui į Bendriją 2004 kvotų metais EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1993 m. spalio 12 d. Tarybos reglamentą (EB) Nr. 3030/93 dėl bendrų taisyklių, taikomų tam tikrų tekstilės gaminių importui iš trečiųjų šalių [1] su paskutiniais pakeitimais, padarytais Reglamentu (EB) Nr. 138/2003 [2], ypač į jo 8 straipsnį, kadangi: (1) esant ypatingoms aplinkybėms, prireikus galima įvesti papildomas kvotas, be kvotų, nurodytų Reglamento (EEB) Nr. 3030/93 V priede. Komisija gavo prašymų įvesti papildomas kvotas atsižvelgiant į prekių muges, surengtas 2003 m. (2) tam tikroms trečiosioms šalims jau buvo nustatytos papildomos kvotos per prekių muges ankstesniais metais. (3) papildomos kvotos gali būti suteiktos tik gaminiams, kuriuos šalys eksportuotojos eksponavo atitinkamose mugėse, ir kiekiams, dėl kurių susitarta sutartyse dėl pardavimo, ką patvirtina valstybės narės, kurioje vyksta mugė, kompetentingos institucijos. (4) siekiant išvengti, kad nebūtų per daug išduota papildomų kvotų, tikslinga prašyti, kad valstybė narė, kurios teritorijoje vyksta mugė, iš vienos pusės, užtikrintų, kad bendras kiekis pagal patvirtintas sutartis neviršytų šioms papildomoms kvotoms skirto kiekio, ir, iš kitos pusės, pasibaigus mugei, praneštų Komisijai apie bendrą kiekį, kuriam sudarytos tokios patvirtintos sutartys. (5) gaminių, kuriems suteiktos papildomos kvotos, importui į Bendriją tikslinga taikyti Reglamento (EB) Nr. 3030/93 nuostatas, reglamentuojančias gaminių, kuriems taikomos minėto reglamento V priede nurodytos kiekybinės normos, importą, išskyrus lankstumo nuostatas. (6) be to, prie prašymų išduoti importo leidimus turi būti pridėta atitinkamoje mugėje pasirašyta sutartis, kurią patvirtina valstybės narės, kurioje ji vyksta, kompetentingos institucijos. (7) siekiant išvengti apėjimo, importo leidimai turi būti išduodami tik gaminiams, išsiųstiems iš tiekėjo šalies, jų kilmės šalies, ne anksčiau kaip 2004 m. sausio 1 d. (8) pageidautina, kad šis reglamentas įsigaliotų kitą dieną nuo jo paskelbimo, kad ūkio subjektai galėtų kuo greičiau juo pasinaudoti. (9) šiame reglamente numatytos priemonės atitinka Tekstilės komiteto nuomonę, PRIĖMĖ ŠĮ REGLAMENTĄ: 1 straipsnis Be importo kiekybinių normų, nustatytų Reglamentu (EEB) Nr. 3030/93, įvedamos papildomos kvotos 2004 kvotų metams, kaip nurodyta priede, prekių mugėms, kurios bus organizuojamos Europos bendrijoje 2003 m. lapkričio mėnesį. 2 straipsnis 1. 1 straipsnyje minimos papildomos kvotos gali būti suteiktos tik gaminiams, kuriuos šalys eksportuotojos eksponavo mugėje, ir kiekiams, dėl kurių pasirašytos sutartys dėl pardavimo atitinkamoje mugėje, ką patvirtina valstybės narės, kurioje vyksta mugė, kompetentingos institucijos. 2. Valstybės narės, kurioje vyksta mugė, kompetentingos institucijos, užtikrina, kad bendras kiekis pagal patvirtintas sutartis neviršytų priede nustatyto kiekio. 3. Ne anksčiau kaip 2004 m. sausio 1 d. atitinkama valstybė narė praneša Komisijai apie bendrą kiekį pagal patvirtintas sutartis, kurios buvo sudarytos per mugę. Informacija suskirstoma pagal tiekėjo šalį ir kategoriją. 3 straipsnis 1. Nepažeidžiant 2 ir 3 dalies, gaminių, kuriems įvestos papildomos kvotos, importui į Bendriją taikomos Reglamento (EEB) Nr. 3030/93 nuostatos, taikytinos gaminių, kuriems galioja to reglamento V priede nustatytos kiekybinės normos, importui, išskyrus 7 straipsnį. 2. Importo leidimai išduodami tik pateikus eksporto licenciją, kurios 9 langelyje nurodyta mugė ir metai, su kuriais ji susijusi, ir 2 straipsnyje minimos patvirtintos sutarties originalą. 3. Importo leidimai išduodami tik gaminiams, iš trečiosios kilmės šalies į Bendriją išsiųstiems 2004 m. sausio 1 d. arba vėliau. 4 straipsnis Šis reglamentas įsigalioja kitą dieną po jo paskelbimo Europos Sąjungos oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. rugpjūčio 26 d. Komisijos vardu Pascal Lamy Komisijos narys [1] OL L 275, 1993 11 8, p. 1. [2] OL L 23, 2003 1 28, p. 1. -------------------------------------------------- PRIEDAS Papildomos kvotos Berlyno prekių mugei, kuri bus surengta 2003 m. lapkričio 13 ir 14 d. Išsamus prekių aprašymas pateiktas Tarybos reglamento (EEB) Nr. 3030/93 I priede Kategorija | Vienetai | Trečioji šalis | Kiekybinė norma | 1 | Tona | Pakistanas | 66 | 4 | 1000 vienetų | Baltarusija | 4 | 1000 vienetų | Indija | 454 | 1000 vienetų | Indonezija | 212 | 1000 vienetų | Malaizija | 94 | 1000 vienetų | Pakistanas | 225 | 1000 vienetų | Vietnamas | 25 | 5 | 1000 vienetų | Baltarusija | 4 | 1000 vienetų | Indija | 252 | 1000 vienetų | Malaizija | 42 | 1000 vienetų | Pakistanas | 215 | 1000 vienetų | Vietnamas | 20 | 6 | 1000 vienetų | Indija | 118 | 1000 vienetų | Indonezija | 131 | 1000 vienetų | Malaizija | 92 | 1000 vienetų | Vietnamas | 20 | 7 | 1000 vienetų | Indija | 407 | 1000 vienetų | Indonezija | 98 | 1000 vienetų | Vietnamas | 25 | 8 | 1000 vienetų | Baltarusija | 4 | 1000 vienetų | Indija | 323 | 1000 vienetų | Indonezija | 518 | 1000 vienetų | Malaizija | 82 | 1000 vienetų | Pakistanas | 158 | 1000 vienetų | Vietnamas | 220 | 9 | Tona | Pakistanas | 233 | 12 | 1000 vienetų | Baltarusija | 4 | 15 | 1000 vienetų | Baltarusija | 4 | 1000 vienetų | Indija | 124 | 1000 vienetų | Vietnamas | 20 | 18 | Tona | Vietnamas | 5 | 20 | Tona | Baltarusija | 2 | Tona | Indija | 294 | Tona | Pakistanas | 149 | 21 | 1000 vienetų | Vietnamas | 30 | 26 | 1000 vienetų | Baltarusija | 4 | 1000 vienetų | Indija | 383 | 27 | 1000 vienetų | Baltarusija | 4 | 29 | 1000 vienetų | Indija | 268 | 78 | Tona | Vietnamas | 5 | 118 | Tona | Baltarusija | 2 | --------------------------------------------------